****

**Република Србија**

**ОПШТИНА ВЛАДИЧИН ХАН**

**ОПШТИНСКА УПРАВА**

**Број: 111-2/24-IV**

**28.11.2021. године**

**Ул. Светосавска бр. 1**

**ВЛАДИЧИН ХАН**

На основу члана 4. став 8. и члана 94. Закона о запосленима у аутономним покрајинама и јединицама локалне самоуправе („Службени гласник РС”, бр. 21/2016, 113/2017, 113/2017 – др. закон, 95/2018, 95/2018 – др. закон, 86/2019 – др. закон, 157/2020 – др. закон, 114/2021, 123/2021 – др. закон и 92/2023) и члана 73.Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/2023), Правилника о организацији и систематизацији радних места у Општинској управи општине Владичин Хан, број: 06-132/4/24-III од 28.10.2024. године и 06-149/1/24-III oд 21.11.2024. године и Кадровског плана Општинске управе општине Владичин Хан за 2023. годину, број: 06-161/3/23-I од 26.12.2023. године, Општинска управа општине Владичин Хан, дана 28.11.2024. године, оглашава

**ЈАВНИ КОНКУРС**

**ЗА ПОПУЊАВАЊЕ РАДНОГ МЕСТА НАМЕШТЕНИКА**

**У ОПШТИНСКОЈ УПРАВИ ОПШТИНЕ ВЛАДИЧИН ХАН**

**I Орган у коме се радно место попуњава:**

Општинска управа општине Владичин Хан, ул. Светосавска бр. 1, Владичин Хан.

**Организациона јединица:** Одељење за општу управу, заједничке послове и послове органа општине

**II Радно место које се попуњава:**

**Назив:** Возач моторног возила

Намештеник - четврта врста радног места

**Број радника:** 1 (један) намештеник

**Опис посла:** Управља моторним возилом и превози путнике за потребе органа општине; стара се о техничкој исправности возила којим управља; припрема путни налог за коришћење возила; води евиденције о употреби моторног возила и пређеној километражи; води евиденције о потрошњи горива и мазива; води евиденције о замени делова и гума и предаји дотрајалих замењених делова и гума; отклања мање кварове на возилу; обавља прање и чишћење моторног возила. Спроводи мере заштите на раду и противпожарне заштите. Обавља и друге послове по налогу начелника Општинске управе и руководиоца Одељења. За свој рад одговоран је начелнику Општинске управе и руководиоцу одељења.

**Услови за рад на радном месту:** Стечено средње образовање најмање у трогодишњем трајању, најмање 1 (једна) година радног искуства у струци и возачка дозвола ''Б'' категорије.

**III Врста радног односа:** За наведено радно место радни однос се заснива на неодређено време.

**IV Место рада:**

Ул. Светосавска бр. 1, Владичин Хан

**V Општи услови за пријем кандидата у радни однос:**

1. да је пунолетан држављанин Републике Србије;
2. да има прописано образовање;
3. да лице није правноснажно осуђивано на безусловну казну затвора од најмање шест месеци;
4. да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
5. да испуњава остале услове одређене законом, другим прописом и актом о систематизацији радних места;

**VI Докази који се прилажу уз пријаву на конкурс:**

Пријава на јавни конкурс врши се на прописаном обрасцу пријаве. Образац пријаве обавезно садржи име и презиме подносиоца пријаве, његов контакт телефон, а по могућности и електронску адресу и може се преузети на званичној интернет презентацији Општине www.vladicinhan.ogr.rs или у штампаној верзији на писарници Општинске управе општине Владичин Хан, улица Светосавска бр. 1.

Кандидат је у обавези да уз пријаву на Јавни конкурс достави следеће доказе о испуњености општих и посебних услова:

1. oчитана лична карта;
2. извод из матичне књиге рођених;
3. уверење о држављанству;
4. диплома о стеченој стручној спреми;
5. уверење да кандидат није правноснажно осуђиван за кривично дело на безусловну казну затвора од најмање шест месеци;
6. доказ да кандидату раније није престао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
7. доказ о стеченом радном искуству у струци;
8. фотокопија возачке дозволе ''Б'' категорије;
9. доказ да кандидату не траје забрана управљања моторним возилом, прописана чланом 178. став 4. Закона о безбедности саобраћаја на путевима.

Сви докази прилажу се у оригиналу или овереној фотокопији од стране надлежног органа за оверу преписа.

Одредбом члана 9. и члана 103. Закона о општем управном поступку („Сл. гласник РС“, бр. 18/16, 95/18 – аутентично тумачење и 2/23 – одлука УС) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Потребно је да учесник конкурса, уз напред наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандитат учинити сам.

Образац изјаве се налази на сајту Општине Владичин Хан као прилог уз текст огласа.

Попуњену изјаву је неопходно доставити уз наведене доказе како би орган могао даље да поступа.

**VII Адреса на коју се подносе пријаве:**

Општинска управа општине Владичин Хан, ул. Светосавска бр. 1, Владичин Хан, са назнаком „За јавни конкурс за попуњавање радног места Возач моторног возила у Општинској управи општине Владичин Хан“ (лично, препорученом пошиљком или електронским путем).

**VIII Рок за подношење пријава је 15 дана** од дана оглашавања обавештења o јавном конкурсу у дневном листу ,,Danas“.

**IX Лице задужено за давање обавештења о конкурсу:**

Маја Стошић**,** тел: 069/30-80/928

**X У изборном поступку Конкурсна комисија вршиће проверу знања, способности и вештина кандидата, усмено, путем усмене симулације,** решавањем задатка из Закона о безбедности саобраћаја на путевима**.**

**На крају изборног поступка Конкурсна комисија обавиће завршни разговор са кандидатом у циљу процене мотивације за рад на радном месту.**

Изборни поступак спровешће Конкурсна комисија, образована решењем од стране начелника Општинске управе општине Владичин Хан, у просторијама Општинскe управe општине Владичин Хан, улица Светосавска бр. 1.

Кандидати ће о месту, датуму и времену провере бити писмено обавештени, путем интернет адресе, као и телефонским путем.

Неблаговремене, недопуштене, неразумљиве или непотпуне пријаве, биће одбачене решењем.

**НАПОМЕНА:**

За кандидате који нису заснивали радни однос у органима аутономне покрајине, јединице локалне самоуправе или државном органу, обавезан је пробни рад у трајању од 6 месеци.

**XI** Овај оглас објављује се на огласној табли Општинске управе општине Владичин Хан и на интернет презентацији Општине Владичин Хан www.vladicinhan.ogr.rs, а у дневним новинама које се дистрибуирају за целу територију Републике Србије, и то у дневном листу ,,Danas“, објављује се обавештење о јавном конкурсу и адреса интернет презентације на којој је објављен оглас.

\* Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

**НАЧЕЛНИК ОПШТИНСКЕ УПРАВЕ,**

**Милош Стојановић**